Blaze7451/Wiki-th-20250601 huggingface dataset:
เลขย่อ

เลขย่อ (numeronym) คือคำที่มีตัวเลขซึ่งถูกใช้ในการย่อ การออกเสียงตัวอักษรและตัวเลขอาจอ่านคล้ายกับคำเต็ม ตัวอย่างเช่น K9 ใช้แทน canine (อ่านว่า เค + ไนน์) หรือเช่นในภาษาฝรั่งเศส K7 ใช้แทน cassette (อ่านว่า กา + เซท) เป็นต้น
อีกรูปแบบหนึ่งคือ ตัวอักษรที่อยู่ตรงกลางระหว่างอักษรขึ้นต้นและลงท้าย ถูกแทนที่ด้วยตัวเลขอันแสดงถึงจำนวนตัวอักษรที่ซ่อนไว้ เช่น i18n หมายถึง internationalization บางครั้งอักษรตัวสุดท้ายจะถูกนับและซ่อนไว้ด้วย จากข้อมูลของเทกซ์ เทกซิน เลขย่อประเภทนี้ตัวแรกของโลกคือ S12n ซึ่งเป็นชื่อบัญชีอีเมลที่ผู้ดูแลระบบออกให้กับพนักงานของ ดิจิตอล อีควิปเมนท์ คอร์ปอเรชั่น (DEC)  ที่ชื่อ Jan Scherpenhuizen เพราะว่านามสกุลของเขายาวเกินไปสำหรับชื่อบัญชี เพื่อนร่วมงานมักจะอ่านชื่อของเขาไม่ได้จึงเรียกเขาว่า S12n ไปอย่างนั้น และการใช้งานเช่นนี้กลายเป็นวัฒนธรรมในองค์กรของ DEC 
ตัวเลขอาจใช้กำกับเพื่อแสดงจำนวนอักษรที่ซ้ำก่อนหรือหลังอักษรตัวอื่น เลขย่อประเภทนี้ใช้แทนชื่อหรือวลีที่มีอักษรขึ้นต้นเดียวกันหลายครั้งอาทิ W3 ใช้แทน World Wide Web และ W3C ใช้แทน World Wide Web Consortium เป็นต้น
กรณีที่พบได้น้อยกว่าคือ เลขย่อที่ประกอบด้วยตัวเลขเพียงอย่างเดียว เช่น 212 หมายถึง ชาวนิวยอร์ก, 4-1-1 หมายถึง ข้อมูลสารสนเทศ, 9-1-1 หมายถึง ช่วยเหลือ และ 101 หมายถึง การแนะนำเบื้องต้นสำหรับวิชาหนึ่ง ๆ คำประเภทนี้มีมานานแล้วหลายทศวรรษ รวมไปถึงรหัส 10 (10-code) ที่มีการใช้งานเมื่อก่อนสงครามโลกครั้งที่สอง
แนวคิดการประกอบกับตัวเลขเป็นคำสามารถพบได้ในลีท ซึ่งบ่อยครั้งตัวเลขถูกแทนที่ให้กับอักษรที่คล้ายกันตามอักขรวิธี ตัวอย่างเช่น H4CK3D มีความหมายเหมือนกับ HACKED
แอน เอช. โซคานอฟ บรรณาธิการแห่งหนังสือ Microsoft Encarta College Dictionary ฉบับจัดพิมพ์ใหม่ ให้ความหมาย numeronym ว่า "หมายเลขโทรศัพท์อย่างหนึ่งที่สะกดเป็นคำหรือชื่อ" ตามที่ปรากฏบนแป้นโทรศัพท์ 

**ตัวอย่าง**
คำต่าง ๆ บางครั้งอาจมีหลายความหมาย การย่อเช่นนี้จึงต้องอ้างอิงบริบทแวดล้อมเสมอ ตัวอย่างเช่น G11n ที่ย่อมาจาก globalization อาจหมายถึงความเตรียมพร้อมของซอฟต์แวร์เพื่อการเผยแพร่ระดับโลก  หรือหมายถึงแนวโน้มเชิงสังคมแบบโลกาภิวัตน์ก็ได้ ในบางกรณีมีการใช้อักษรตัวใหญ่หรือตัวเล็กเพื่อแยกแยะความต่างระหว่าง I/i และ L/l เป็นต้น- a11y - Accessibility (ความสามารถในการเข้าถึง)- c11y - Consumability- c14n - Canonicalisation / Canonicalization- d11n - Documentation (เอกสารอธิบายกำกับ)- E15 - Eyjafjallajökull (ภูเขาไฟเอยาฟยาตลาเยอคุตล์ในไอซ์แลนด์)- g11n - Globalisation / Globalization (โลกาภิวัตน์, การเผยแพร่ระดับโลก)- i14y - Interoperability (ความสามารถในการทำงานร่วมกัน)- i18n - Internationalisation / Internationalization (สากลวิวัตน์, การทำให้เป็นสากล)- L10n - Localisation / Localization (การทำให้เป็นท้องถิ่น)- m10n - Mavenization- m12n - Modularisation / Modularization (การแบ่งเป็นโมดูล)- m17n - Multilingualization (การทำให้มีหลายภาษา)- n11n - Normalisation / Normalization (การทำให้เป็นบรรทัดฐาน)- P13n - Personalisation / Personalization (การทำให้เป็นส่วนบุคคล, การปรับตามปัจเจกบุคคล)- P45 - Pneumonoultramicroscopicsilicovolcanoconiosis (โรคปอดชนิดหนึ่ง)- s10n - Subscription (การสมัครเป็นสมาชิก)- W3 - World Wide Web (เวิลด์ไวด์เว็บ)- W3C - World Wide Web Consortium (เวิลด์ไวด์เว็บคอนซอร์เทียม)- v11n - Versification (ศิลปะการทำให้เป็นบทกวี)- v12n - Virtualization

**อ้างอิง**
หมวดหมู่:การย่อ
วงประโคม

วงประโคม คือ วงดนตรีที่ใช้ประกอบงานพระราชพิธีและแสดงถึงพระราชอิสริยยศของพระมหากษัตริย์และพระราชวงศ์ ตลอดจนถึงขุนนางข้าราชการชั้นผู้ใหญ่ ที่ทรงพระกรุณาโปรดเกล้าฯ
ตามความเชื่อของศาสนาพราหมณ์ฮินดู ว่า พระมหากษัตริย์ พระราชวงศ์ ขุนนางชั้นผู้ใหญ่ เมื่อเสียชีวิตไป จะกลับสู่สรวงสวรรค์ จึงต้องมีการประโคมเพื่อส่งดวงวิญญานกลับสู่สรวงสวรรค์

**ประเภทของวงประโคม **
แต่เดิมวงประโคมมีอยู่ 3 ประเภทด้วยกันคือวงสังข์แตรวงปี่ไฉนกลองชนะและวงกลองสี่ปี่หนึ่ง (ปัจจุบันไม่ได้ใช้แล้ว) โดยวงสังข์แตรมีเครื่องดนตรีดังนี้
# สังข์ 1 ขอน
# แตรงอน 2 คัน
# แตรฝรั่ง 4 ใบ
วงปี่ไฉนกลองชนะมีเครื่องดนตรีดังนี้
# ปี่ไฉน 1 เลา
# กลองสองหน้า 1 ใบ
# กลองชนะ (ตามแต่พระอิสริยยศ)
ต่อมา นับตั้งแต่งานพระราชพิธีพระราชทานเพลิงพระศพ สมเด็จเจ้าฟ้าฯ กรมหลวงนราธิวาสราชนครินทร์ จึงได้มีการนำวงปี่พาทย์นางหงส์ร่วมประโคมด้วย

**การประโคมย่ำยาม**
การประโคมย่ำยามนั้นเริ่มด้วยวงแตรสังข์และวงปี่ไฉนกลองชนะเป็นวงประโคมลำดับที่ 1 โดยจะทำหน้าที่สลับกันบรรเลง และวงปี่พาทย์นางหงส์เป็นวงประโคมลำดับที่ 2
การประโคมย่ำยามนั้นจะประโคมทุก ๆ 3 ชั่วโมงดังนี้- ยามที่ 1 เวลา 06.00 น.- ยามที่ 2 เวลา 09.00 น.- ยามที่ 3 เวลา 12.00 น.- ยามที่ 4 เวลา 15.00 น.- ยามที่ 5 เวลา 18.00 น.- ยามที่ 6 เวลา 21.00 น.- ยามที่ 7 เวลา 24.00 น.
การประโคมมี อยู่หลายประเภท ตามชั้นยศ-พระราชอิสริสยศ-พระบรมราชอิสริยยศ ดังต่อไปนี้
#ถ้าผู้ตาย ได้รับพระราชทาน หีบทองทึบ, โกศโถ และ โกศแปดเหลี่ยม เครื่องประโคมจะประกอบด้วย ปี่ไฉน, กลองชนะ, เปิง (ตีจังหวะ สามไม้หนีสี่ไม้ไล่)
#ถ้าผู้ตายได้รับพระราชทาน โกศไม้สิบสอง, โกศราชวงศ์, โกศมณฑป, โกศกุดั่น - พระโกศทองใหญ่ เครื่องประโคมจะประกอบด้วย สังข์ (ผู้ตายต้องเป็นพระราชวงศ์ตั้งแต่หม่อมเจ้าขึ้นไป), แตรงอน, แตรฝรั่ง, ปี่ไฉน, กลองชนะ, เปิง (ตีจังหวะ ติ๊งเปิง)
ในพระราชพิธีประโคมย่ำยาม พระบรมศพของ พระมหากษัตริย์ จะเพิ่ม มโหระทึก เข้าไปด้วย ซึ่งสงวนไว้สำหรับพระมหากษัตริย์ เท่านั้น

**อ้างอิง**
หมวดหมู่:วงดนตรีไทย
ฌูอัน กัดดาบิลา

ฌูอัน กัดดาบิลา อี เมนเดซ (Joan Capdevila i Méndez, pron) เกิดเมื่อวันที่ 3 กุมภาพันธ์ ค.ศ. 1978 ที่แคว้นกาตาลุญญา เป็นนักฟุตบอลชาวสเปน ปกติเขาเล่นในตำแหน่งกองหลังฝั่งซ้าย

**แหล่งข้อมูลอื่น**
 BDFutbol profile- National team data date=2012-02-29  
*6375
*177907- 2010 FIFA World Cup profile date=2013-11-25 - Transfermarkt profile
หมวดหมู่:นักฟุตบอลชาวสเปน
หมวดหมู่:นักฟุตบอลชาวกาตาลา
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในลาลิกา
หมวดหมู่:ผู้เล่นอัตเลติโกเดมาดริด
หมวดหมู่:บุคคลจากแคว้นกาตาลุญญา
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:นักฟุตบอลในโอลิมปิกฤดูร้อน 2000
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
บิกตอร์ บัลเดส

วิคเตอร์ วัลเดส อาร์ริบัส (Víctor Valdés Arribas; ˈbiktoɾ βalˈdes aˈriβas) เกิดเมื่อวันที่ 14 มกราคม ค.ศ. 1982 เป็นนักอดีตฟุตบอลอาชีพชาวสเปน โดยเล่นในตำแหน่งผู้รักษาประตู 
ก่อนที่จะร่วมทีมบาร์เซโลนาในฤดูกาล 2002-03 วัลเดสเคยอยู่กับทีมเยาวชนของบาร์เซโลนา และบาร์เซโลนาชุดบี มาก่อน โดยเซ็นสัญญากับสโมสรฟุตบอลบาร์เซโลนา จนถึงปี ค.ศ. 2014
ในต้นปี ค.ศ. 2015 บัลเดสได้ย้ายไปร่วมทีม แมนเชสเตอร์ยูไนเต็ด ในพรีเมียร์ลีก อังกฤษ ในแบบไม่มีค่าตัว ด้วยสัญญา 18 เดือน หลังจากในเดือนตุลาคม ปี ค.ศ. 2014 ได้เคยร่วมฝึกซ้อมกันมาก่อน
บัลเดสได้เล่นให้กับแมนเชสเตอร์ยูไนเต็ดเป็นครั้งแรก ในพรีเมียร์ลีกฤดูกาลเดียวกันเมื่อวันที่ 17 พฤษภาคม ค.ศ. 2015 ที่สนามโอลด์แทรฟฟอร์ด ในนัดที่พบกับ อาร์เซนอล เมื่อลงเป็นตัวสำรองแทนดาบิด เด เคอา ที่ถูกเปลี่ยนตัวออกในนาทีที่ 74 ในขณะนั้นแมนเชสเตอร์ยูไนเต็ดนำอยู่ 1-0 แต่ในนาทีที่ 82 ทีโอ วอลคอตต์ ได้เตะลูกแฉลบตัวของไทเลอร์ แบล็กเก็ตต์ กองหลังของแมนเชสเตอร์ยูไนเต็ดเอง เข้าประตูไป ทำให้จบการแข่งขันเสมอไป 1-1 
แต่สถานการณ์กับ แมนเชสเตอร์ยูไนเต็ด นั้น วัลเดสไม่มีโอกาสได้ลงเล่นเป็นตัวจริง ซ้ำยังมีปัญหาขัดใจกับ หลุยส์ ฟาน กัล ผู้จัดการทีมอีก เมื่อ ฟาน กัล ต้องการให้วัลเดสลงเล่นให้ทีมที่อายุต่ำกว่า 21 ปี แต่วัลเดสปฏิเสธ จนกระทั่งสิ้นฤดูกาล ได้มีโอกาสเจรจาเรื่องการย้ายสโมสรกับเบซิคตัส ในซุปเปอร์ลีก ตุรกี แต่ก็ไม่สำเร็จ จึงไม่ได้ย้ายสโมสร

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลบาร์เซโลนาหมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในชุดชนะเลิศฟุตบอลโลกหมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:บุคคลจากบาร์เซโลนา
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:นักฟุตบอลชาวกาตาลา
หมวดหมู่:ผู้รักษาประตูฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ฌอน แอสติน

ฌอน แอสติน (Sean Astin) เกิดเมื่อวันที่ 25 กุมภาพันธ์ ค.ศ. 1971 เป็นนักแสดง ผู้กำกับ และโปรดิวเซอร์ ชาวอเมริกัน เป็นที่รู้จักในบทบาท ไมกีย์ วอลช์ ใน The Goonies, บทกับชื่อเรื่อง ใน Rudy, และบทแซมไวส์ แกมจี ในภาพยนตร์ไตรภาค Lord of the Rings ด้านงานทางโทรทัศน์เขารับบทเป็น ลินน์ แม็กกิล ในฤดูกาลที่ 5 ของซีรีส์ 24

**อ้างอิง**
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากแซนตามอนิกา
ธรรเมนทระ

ธรรเมนทระ (ਧਰਮਿੰਦਰ ਸਿੰਘ ਦਿਉਲ) เกิดเมื่อ 8 ธันวาคม พ.ศ. 2478 เป็นนักแสดงอินเดียชื่อดัง ของบอลลีวู้ด ผลงานภาพยนตร์ที่โดดเด่นของเขา คือ โชเล่ย์ แสดงเป็นสหายกับอมิตาภ พัจจัน และธรณีกรรแสง แสดงคู่กับนากิส ทัตต์และสุนีล ทัตต์ ธรรมเมนทรเป็นสามีของเหมา มาลินี และในปี พ.ศ. 2547 เขาได้เป็น ส.ส. เมืองมุมไบ
ธรรเมนทระ นับถือศาสนาอิสลาม มีบุตร 6 คน บุตรชายทั้งสี่คนเกิดกับประกาศ ส่วนบุตรสาวสองคนเกิดกับเหมา ได้แก่ ซันนี เทโอล, บ็อบบี เทโอล, วิชัยตะ เทโอล, อชีตะ เทโอล, อีศา เทโอล และอหานา เทโอล

**อ้างอิง**
หมวดหมู่:บุคคลที่เกิดในปี พ.ศ. 2478
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอินเดีย
หมวดหมู่:นักการเมืองอินเดีย
หมวดหมู่:บุคคลจากมุมไบ
หมวดหมู่:บุคคลจากรัฐปัญจาบ
หมวดหมู่:มุสลิมชาวอินเดีย
หมวดหมู่:บุคคลที่เคยนับถือศาสนาซิกข์
หมวดหมู่:บุคคลที่เปลี่ยนไปนับถือศาสนาอิสลาม
ปรีติ ซิณฏา

ปรีติ ซิณฏา (प्रीति ज़िंटा IPA|ˈpriːt̪ɪ ˈzɪɳʈaː, Preity Zinta) เกิดเมื่อวันที่ 31 มกราคม พ.ศ. 2518 เป็นนักแสดงอินเดียชื่อดังของบอลลีวู้ด ภาพยนตร์เด่นๆ ของเธอคือ kal ho naa ho (โอ้รักสุดชีวิต)
หมวดหมู่:บุคคลที่เกิดในปี พ.ศ. 2518
หมวดหมู่:บุคคลที่ยังมีชีวิตอยู่
หมวดหมู่:นักแสดงอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐหิมาจัลประเทศ
ผู้ตรวจการแผ่นดิน

ผู้ตรวจการแผ่นดิน มีแนวคิดมาจากประเทศแถบสแกนดิเนเวียที่ปกครองด้วยระบอบกษัตริย์ มีตำแหน่งที่เรียกว่า "อ็อมบืดส์มัน" (ombudsman, ) เพื่อทำหน้าที่ดูแลปัดเป่าเรื่องทุกข์ร้อนของประชาชนแทนพระมหากษัตริย์ และมีการพัฒนามาสู่ระบอบประชาธิปไตยในระบบรัฐสภาอันมีพระมหากษัตริย์เป็นประมุข

**ผู้ตรวจการแผ่นดินของประเทศต่าง ๆ**
 ผู้ตรวจการแผ่นดิน (ประเทศไทย)- ผู้ตรวจการแผ่นดิน (ประเทศสวีเดน)
ไทโกะโนะทัตสึจิน 14

ไทโกะโนะทัตสึจิน 14 (Taiko no Tatsujin เป็นเกมตีกลองสำหรับระบบเกมตู้ภาคใหม่ล่าสุดที่ได้รับการพัฒนาและนำเสนอโดยนัมโค และจัดจำหน่ายโดย บันได-นัมโค-เกมส์ มีกำหนดการจำหน่ายในเดือนกันยายน ค.ศ. 2010 ในประเทศญี่ปุ่น ไม่มีผู้ใดทราบมาก่อนว่าเกมนี้จะจัดจำหน่ายในมาเลเซียด้วย แต่ก็พบว่าเกมไทโกะภาคเก่าส่วนใหญ่ได้มีการจัดจำหน่ายที่ห้างสรรพสินค้าจัสโก้ของต่างประเทศ ซึ่งเกมชุดนี้ถือเป็นเกมไทโกะลำดับที่ 14 ของซีรีส์นี้

**รูปแบบการเล่น**

**การพัฒนา**
เกมได้เริ่มการพัฒนาในวันที่ 20 พฤษภาคม ค.ศ. 2010 โดยไทโกะทีม ซึ่งได้ทำการโมดิฟายต่อจากเกมไทโกะโนะทัตสึจิน 13

**แทร็คลิสต์**

**อ้างอิง**

**ดูเพิ่ม**
 ไทโกะโนะทัตสึจิน- ตัวละครในไทโกะโนะทัตสึจิน

**แหล่งข้อมูลอื่น**
 The Taiko Masters (unofficial news source)
หมวดหมู่:เกมตู้
หมวดหมู่:เกมไทโกะโนะทัตสึจิน
หมวดหมู่:เกมตีกลอง
หมวดหมู่:เกมจากค่ายนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมไทโกะโนะทัตสึจิน

เกมในหมวดหมู่นี้เกี่ยวข้องกับซีรีส์ไทโกะโนะทัตสึจิน ซึ่งเป็นเกมตีกลอง
หมวดหมู่:เกมตีกลอง
หมวดหมู่:เกมจากค่ายนัมโค
ปราโมทย์ โชติมงคล

นายปราโมทย์ โชติมงคล ประธานกรรมการสรรหาและพิจารณาค่าตอบแทน และ กรรมการอิสระ บริษัท เสนาดีเวลลอปเม้นท์ จำกัด (มหาชน)​ อดีตประธานผู้ตรวจการแผ่นดินของประเทศไทย อดีตรองปลัดทบวงมหาวิทยาลัย และอดีตเลขาธิการสำนักงานผู้ตรวจการแผ่นดินของรัฐสภา

**ประวัติ**
นายปราโมทย์ โชติมงคล เข้าศึกษาชั้นมัธยมจากโรงเรียนเตรียมอุดมศึกษา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรเนติบัณฑิตไทย สำนักอบรมศึกษากฎหมายแห่งเนติบัณฑิตยสภา นอกจากนั้นยังผ่านการอบรมหลักสูตรนักบริหารของสำนักงาน ก.พ. หลักสูตร 1 รุ่นที่ 6 และหลักสูตร 2 รุ่นที่ 16 หลักสูตรป้องกันราชอาณาจักร (วปอ.) รุ่นที่ 39
นายปราโมทย์เสียชีวิตในวันที่ 12 สิงหาคม พ.ศ. 2564 ด้วยโรคติดเชื้อไวรัสโคโรนา 2019​ และภาวะแทรกซ้อนอื่น ๆ  และในวันที่ 14 สิงหาคม 2564 มีพิธีฌาปนกิจศพ

**การทำงาน**
นายปราโมทย์ โชติมงคล เริ่มรับราชการในสังกัดสภาการศึกษาแห่งชาติ เมื่อ พ.ศ. 2512 จนกระทั่งได้รับตำแหน่งผู้อำนวยการกองการเจ้าหน้าที่ สำนักงานปลัดทบวงมหาวิทยาลัย ใน พ.ศ. 2528 เป็นผู้ช่วยปลัดทบวงมหาวิทยาลัย ใน พ.ศ. 2533 เป็นที่ปรึกษาระดับ 10 และรองปลัดทบวงมหาวิทยาลัย ใน พ.ศ. 2537 และ 2538 ตามลำดับ
ใน พ.ศ. 2543 ได้รับการแต่งตั้งให้ดำรงตำแหน่งเลขาธิการสำนักงานผู้ตรวจการแผ่นดินของรัฐสภา และได้รับการโปรดเกล้าฯ ให้ดำรงตำแหน่งผู้ตรวจการแผ่นดินของรัฐสภา เมื่อวันที่ 13 สิงหาคม พ.ศ. 2548 ซึ่งต่อมาตำแหน่งดังกล่าวได้เปลี่ยนเป็น "ผู้ตรวจการแผ่นดิน" ตามรัฐธรรมนูญแห่งราชอาณาจักรไทย พ.ศ. 2550 และเมื่อวันที่ 5 เมษายน พ.ศ. 2553 จึงได้รับโปรดเกล้าฯ เป็นประธานผู้ตรวจการแผ่นดิน สืบต่อจากพลเอกธีรเดช มีเพียร กระทั่งพ้นจากตำแหน่งเมื่อมีอายุครบ 70 ปี ในปี พ.ศ. 2554
ในวันที่ 24 เมษายน พ.ศ. 2554 ได้รับแต่งตั้งให้เป็น กรรมการอิสระ บริษัท เสนาดีเวลลอปเม้นท์ จำกัด (มหาชน) ต่อมา ในปี พ.ศ. 2557 เขาได้รับแค่งตั้งให้เป็นประธานกรรมการสรรหาและพิจารณาค่าตอบแทน บริษัท เสนาดีเวลลอปเม้นท์ จำกัด (มหาชน) กระทั่งพ้นตำแหน่งในวันที่ 12 สิงหาคม พ.ศ. 2564 

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:ผู้ตรวจการแผ่นดินของประเทศไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลที่เสียชีวิตจากโรคโควิด-19 ในประเทศไทย
ธีรเดช มีเพียร

พลเอก ธีรเดช มีเพียร สมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 สมาชิกวุฒิสภาไทย ชุดที่ 12 และ ประธานกิตติมศักดิ์ สมาคมการค้านักธุรกิจกลาง-เล็ก ไทยจีน อดีตสมาชิกวุฒิสภาแบบสรรหา (ชุด 2554) และ อดีตประธานวุฒิสภา คนที่ 15 ของไทย อดีตประธานผู้ตรวจการแผ่นดินของประเทศไทย อดีตราชองครักษ์พิเศษ และอดีดปลัดกระทรวงกลาโหม รองประธานสถาบันพระปกเกล้า

**ประวัติ**
พล.อ. ธีรเดช มีเพียร เกิดเมื่อวันที่ 21 มีนาคม พ.ศ. 2483 จบการศึกษาจากโรงเรียนเซนต์คาเบรียล สำเร็จการศึกษาวิทยาศาสตรบัณฑิต จากโรงเรียนนายร้อยพระจุลจอมเกล้า ปริญญาโทรัฐศาสตรมหาบัณฑิต ประกาศนียบัตรนักบินทหาร และประกาศนียบัตรเสนาธิการทหารบก จากมหาวิทยาลัยแห่งหนึ่งในสหรัฐ สำเร็จหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) รุ่นที่ 34 และได้รับปริญญาดุษฎีบัณฑิตกิตติมศักดิ์ สาขารัฐศาสตร์ จากมหาวิทยาลัยรามคำแหง

**การทำงาน**

**ราชการทหาร**
พล.อ. ธีรเดช มีเพียร เคยดำรงตำแหน่งผู้บังคับการกองพันทหารปืนใหญ่ ใน พ.ศ. 2520 เป็นวุฒิสมาชิก ใน พ.ศ. 2522 เป็นเจ้ากรมการข่าวทหาร  พ.ศ. 2536 เป็นผู้บัญชาการสถาบันวิชาการป้องกันประเทศ ใน พ.ศ. 2539 และเป็นผู้อำนวยการองค์การทหารผ่านศึก ใน พ.ศ. 2540 จนกระทั่งได้รับตำแหน่งปลัดกระทรวงกลาโหม ใน พ.ศ. 2541 จนเกษียณอายุราชการใน พ.ศ. 2543

**ผู้ตรวจการแผ่นดิน**
ต่อมาใน พ.ศ. 2546 ได้รับโปรดเกล้าฯ เป็นผู้ตรวจการแผ่นดินของรัฐสภา และเปลี่ยนเป็นผู้ตรวจการแผ่นดิน ตามรัฐธรรมนูญแห่งราชอาณาจักรไทย พุทธศักราช 2550 และได้รับโปรดเกล้าฯ เป็นประธานผู้ตรวจการแผ่นดินคนแรก เมื่อวันที่ 14 พฤศจิกายน พ.ศ. 2550 จนกระทั่งพ้นจากตำแหน่งเมื่ออายุครบ 70 ปี ในวันที่ 4 เมษายน พ.ศ. 2553

**สมาชิกวุฒิสภา**
ใน พ.ศ. 2554 พล.อ. ธีรเดช มีเพียร ได้รับการสรรหาให้ดำรงตำแหน่งสมาชิกวุฒิสภา และได้รับคัดเลือกเป็นประธานวุฒิสภา เมื่อวันที่ 22 เมษายน พ.ศ. 2554 ด้วยเสียงสนับสนุน 94 เสียง ในช่วงปลาย พ.ศ. 2554 สื่อมวลชนประจำรัฐสภาได้มีการตั้งฉายาให้กับนักการเมือง ซึ่งพลเอกธีรเดช ได้รับฉายาในครั้งนี้ว่า "นายพลถนัดชิ่ง" จากบทบาทการเลี่ยงตอบคำถามของนักข่าว จนถูกมองว่าเป็นการชิ่งหนี
มกราคม พ.ศ. 2557 ศาลอาญาตัดสินให้พล.อ. ธีรเดช มีเพียร พ้นจากข้อกล่าวหา แต่จากสถานะการณ์ร้อนแรงทางการเมืองทำให้ไม่ได้รับการเสนอข่าวจากสำนักข่าวใด ๆ ในประเทศไทย

**การพ้นจากตำแหน่งประธานวุฒิสภา**
พล.อ. ธีรเดช พ้นจากตำแหน่งเมื่อวันที่ 25 กรกฎาคม พ.ศ. 2555 หลังศาลอาญามีคำสั่งให้ตัดสินจำคุก 2 ปี เนื่องจากเมื่อครั้งดำรงตำแหน่งประธานผู้ตรวจการแผ่นดินของประเทศไทย ได้ขึ้นเงินเดือนให้ตัวเองและคนในวุฒิสภา แต่ทว่าสถานะความเป็นสมาชิกวุฒิสภายังคงดำรงอยู่
พ.ศ. 2556 ศาลอาญาได้ตัดสินยกเลิกคำร้องหลังจากพิจารณาการอุทรณ์
ในวันที่ 31 กรกฎาคม 2557 ได้รับการแต่งตั้งเป็นสมาชิกสภานิติบัญญัติแห่งชาติ ภายหลังการรัฐประหารโดยคณะรักษาความสงบแห่งชาติ

**เครื่องราชอิสริยาภรณ์**

**อ้างอิง**
หมวดหมู่:ทหารบกชาวไทย
หมวดหมู่:ปลัดกระทรวงกลาโหมไทย
หมวดหมู่:ผู้ตรวจการแผ่นดินของประเทศไทย
หมวดหมู่:ประธานวุฒิสภาไทย
หมวดหมู่:สมาชิกวุฒิสภาไทยแบบสรรหา
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนเซนต์คาเบรียล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญจักรมาลา
กอมเดการ์ซง

ร้านกอมเดการ์ซง ที่สาขาอะโอะยะมะ ในประเทศญี่ปุ่น
กอมเดการ์ซง (Comme des Garçons) เป็นแบรนด์สินค้าแฟชั่นของญี่ปุ่นออกแบบโดย เร คะวะกุโบะ โดยมีร้านสาขามากกว่า 200 สาขาทั่วโลก

**ประวัติ**
กอมเดการ์ซง ได้เริ่มต้นขึ้นในโตเกียว โดย เร คะวะคุโบะ ในปี พ.ศ. 2512 และได้เป็นรู้จักในปี 2524 เมื่อเรได้เปิดตัวแบรนด์นี้ที่เมืองปารีส และในปี 2551 ได้เป็นเกสต์ไลน์ของทางเอชแอนด์เอ็ม
เร คะวะกุโบะ ได้ชื่อว่าเป็นหนึ่งในสิบผู้หญิงที่มีอิทธิพลในวงการแฟชันโดยนิตยสารไทม์

**อ้างอิง**

**แหล่งข้อมูลอื่น**
  กอม เดอ กักซอง date=2010-11-25  Fudge magazine from the book fair-  NUMBER 3 is the former COMME des GARÇONS Guerrilla Store +30210 Athens
หมวดหมู่:บริษัทของฝรั่งเศส
หมวดหมู่:ตราสินค้าไฮแฟชั่น
หมวดหมู่:ตราสินค้าหรูหรา
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2512
WP

WP หรือ wp อาจหมายถึง- เวิร์ดเพรสส์ (WordPress) ซอฟต์แวร์ที่เขียนขึ้นด้วยภาษาพีเอชพี และใช้ฐานข้อมูล MySQL เป็นหลัก- วินโดวส์โฟน (Windows Phone) - ระบบปฏิบัติการสำหรับโทรศัพท์สมาร์ตโฟนพัฒนาโดยไมโครซอฟท์- วิกิพีเดีย (Wikipedia) - เว็บไซต์สารานุกรมออนไลน์
วินโดวส์โฟน

วินโดวส์โฟน เป็นตระกูลระบบปฏิบัติการโทรศัพท์มือถือกรรมสิทธิ์ ที่พัฒนาโดยไมโครซอฟท์ และเป็นระบบปฎิบัติการยุคถัดไปของวินโดวส์โมบาย แม้ว่าจะเป็นคนละระบบปฎิบัติการกันก็ตาม มีวัตถุประสงค์หลักในตลาดผู้บริโภคทั่วไปโดยวางสถานะขั้วที่ 3 เป็นอีกหนึ่งทางเลือกเป็นระบบที่ 3 ถัดจาก ไอโอเอส ของแอปเปิล และ แอนดรอยด์ ของกูเกิล มากกว่ากลุ่มอุปกรณ์ตลาดองค์กรที่เป็นกลุ่มฐานผู้ใช้งานหลักของระบบวินโดวส์โมบายล์ เปิดตัวเป็นครั้งแรก ตุลาคม ค.ศ. 2010 (สาธารณะ) พร้อมกับการเปิดตัวอีกครั้ง (รีโอเพนนิ่ง) สำหรับรุกกลุ่มเป้าหมายเอเชียและจีนแผ่นดินใหญ่ที่เป็นตลาดกลุ่มเติบโตศักยภาพน่านน้ำใหม่(Blue Ocean)ที่ทางไมโครซอฟท์นั้นมั่นใจว่าสามารถเอาชนะทวงขึ้นเป็นผู้นำระบบปฎิบัติการชั้นนำในเอเชียและจีนแผ่นดินใหญ่ได้อีกครั้งในช่วงต้นปี ค.ศ. 2011
เวอร์ชันล่าสุดของวินโดวส์โฟนคือ วินโดวส์โฟน 8.1 ซึ่งได้รับการบริการให้แก่ผู้บริโภคตั้งแต่วันที่ 29 ตุลาคม ค.ศ. 2012 และ วินโดวส์โฟน 7.8 สำหรับลูกค้ากลุ่มแรกที่เลือกใช้ วินโดวส์โฟน 7

ด้วยระบบปฏิบัติการพื้นฐานวินโดวส์ ซีอีรุ่นที่ 7 หรือเรียกว่า วินโดวส์โฟน 7 ซีรี่ย์ใหม่นี้ ไมโครซอฟท์ยกเครื่องเลเยอร์จนถึงแกนในใหม่ทั้งหมดสร้างผู้ใช้ใหม่ในอินเตอร์เฟซ ที่มีภาษาการออกแบบที่เรียกว่า โมเดิร์นสไตล์ ยูไอ นอกจากนี้ซอฟต์แวร์ถูกรวมเข้ากับบริการของบุคคลที่สามและการบริการของ ไมโครซอฟท์

**ประวัติ**

**การพัฒนา**
การทำงานที่สำคัญของปรับปรุง วินโดวส์โมบาย เริ่มเป็นช่วงต้นปี ค.ศ. 2004 ภายใต้สมญานาม "โฟตัน" แต่การทำงานเดินช้า ๆ และโครงการนี้ถูกยกเลิกในท้ายที่สุด ในปี ค.ศ. 2008 ไมโครซอฟท์ได้จัดกลุ่มวินโดวส์โมบาย และเริ่มทำงานบนระบบปฏิบัติการมือถือใหม่ ผลิตภัณฑ์ที่ได้วางจำหน่ายในปี ค.ศ. 2009 เป็นระบบปฏิบัติการวินโดวสโฟน แต่ความล่าช้าหลายอย่าง ได้พร้อมท์ไมโครซอฟท์เพื่อพัฒนา วินโดวส์โมบาย 6.5 เป็นอิสระชั่วคราว
วินโดวส์โฟน ได้รับการพัฒนาอย่างรวดเร็ว หนึ่งในผลคือระบบปฏิบัติการใหม่จะไม่เข้ากันได้กับโปรแกรมประยุกต์ วินโดวส์โมบาย แลร์รี่ ไลเบอร์แมน ผู้จัดการผลิตภัณฑ์อาวุโสสำหรับประสบการณ์พัฒนาวินโดวส์โมบาย บอกว่าอีวีค "ถ้าเราได้มีเวลามากขึ้นและทรัพยากรที่เราอาจได้รับสามารถที่จะทำอะไรในแง่ของการทำงานร่วมกันย้อนหลัง" ไลเบอร์แมนกล่าวว่า ไมโครซอฟท์กำลังพยายามเพื่อดูตลาดโทรศัพท์มือถือในรูปแบบใหม่กับผู้ใช้ในใจเช่นเดียวกับเครือข่ายองค์กร เทอร์รี่ มายเยอร์สัน รองประธานบริษัทฝ่ายวิศวกรรมวินโดวส์โฟนบอกว่า "ด้วยการย้ายไปยังหน้าจอสัมผัสแบบคาแพคซิทิฟ อยู่ห่างจากสไตลัส และเคลื่อนตัวไปบางส่วนของตัวเลือกฮาร์ดแวร์ที่เราสร้างขึ้นมาเพื่อประสบการณ์ของ วินโดวส์โฟน 7 เราต้องแบ่งเข้ากันได้กับ วินโดวส์โมบาย 6.5"

**การเปิดตัวและการขยายตัว**

**อ้างอิง**

**แหล่งข้อมูลอื่น**
  เว็บไซต์ทางการ (เก็บถาวร)- Computers/Systems/Handhelds/Windows_Embedded/Windows_Phone/
หมวดหมู่:วินโดวส์โฟน
หมวดหมู่:ผลิตภัณฑ์ที่ออกในปี พ.ศ. 2553
หมวดหมู่:สมาร์ตโฟน
หมวดหมู่:วินโดวส์โมบาย
หมวดหมู่:ระบบปฏิบัติการโทรศัพท์มือถือ
ซิมโฟนีหมายเลข 25 (โมทซาร์ท)

ซิมโฟนีหมายเลข 25 ในบันไดเสียง จี ไมเนอร์ (Symphony No. 25 in G minor, K. 183/173dB) ผลงานประพันธ์ของว็อล์ฟกัง อมาเดอุส โมทซาร์ท ในเดือนตุลาคม ค.ศ. 1773 สันนิษฐานว่าโมทซาร์ทเขียนซิมโฟนีบทนี้เสร็จในวันที่ 5 ตุลาคม เพียงสองวันหลังจากประพันธ์ซิมโฟนีหมายเลข 24 เสร็จ  โดยได้รับอิทธิพลมาจากซิมโฟนีหมายเลข 39 ของโยเซ็ฟ ไฮเดิน
ซิมโฟนีบทนี้เป็นที่รู้จักในฐานะเป็นเพลงเปิดภาพยนตร์ชีวประวัติของโมทซาร์ท อมาเดอุส (ค.ศ. 1984)  ของมิโลช โฟร์มัน ผู้กำกับภาพยนตร์ชาวเช็ก
ซิมโฟนีบทนี้แบ่งออกเป็นสี่มูฟเมนต์ ได้แก่
*I. Allegro con brio, 4/4 in G minor
*II. Andante, 2/4 in E-flat major
*III. Menuetto & Trio, 3/4 in G minor, Trio in G major
*IV. Allegro, 4/4 in G minor

**อ้างอิง**

**แหล่งข้อมูลอื่น**
 cname=Symphony No. 25- 1380 (the Allegro con brio movement)- 1381 (the Andante movement)-  Wolfgang Amadeus Mozart - Symphony No. 25 in G minor
หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:ซิมโฟนี
คริโซเบริล

คริโซเบริล (Chrysoberyl) อยู่ในกลุ่มแร่ออกไซด์ มีโลหะอลูมีเนียมและเบริลเลี่ยมเป็นส่วนประกอบ มักพบในรูปผลึกแบบแปดเหลี่ยม เป็นแท่งแบนรูปหกเหลี่ยม มีความแข็งเป็น 8.5 โมลส์ มีความวาวแบบแก้ว คริโซเบริลปกติมีสีเหลืองอมเขียว อมเทา และอมน้ำตาล
คริโซเบริลสีเหลืองทอง (Golden chrysoberyl) พลอยชนิดนี้ถือว่าเป็นคริโซเบริลอย่างแท้จริง มีลักษณะตรงตามความหมายของคริโซเบริล ซึ่งหลายถึงพลอยที่มีสีเหลืองทอง พลอยมักมีความโปร่งใส มีคุณภาพและราคาสูง พบที่บราซิล ซีลอน และมาดากัสกา
ในทางการค้าจะเรียกว่า ไพฑูรย์ หรือ แก้วตาแมว (Cat's Eye) เพราะมีลักษณะเหมือนตาของแมว ในสมัยโบราณชาวศรีลังกาและฮินดูจะมีความเชื่อว่าป้องกันวิญญาณชั่วร้าย โรคภัยไข้เจ็บและเสริมสร้างโชคลาภ

**แหล่งข้อมูล**
คริโซเบริล
หมวดหมู่:แร่เบริลเลียม
หมวดหมู่:แร่อะลูมิเนียม
หมวดหมู่:อัญมณี
เปียโนโซนาตาหมายเลข 16 (โมทซาร์ท)

เปียโนโซนาตาหมายเลข 16 ในบันไดเสียง ซี เมเจอร์ (Piano Sonata No. 16 in C major, K. 545) ผลงานประพันธ์ของว็อล์ฟกัง อมาเดอุส โมทซาร์ทในปี ค.ศ. 1788 มีอีกชื่อหนึ่งว่า Sonata facile หรือ Sonata semplice เป็นโซนาตาสำหรับบรรเลงฝึกหัดเปียโน ซึ่งโมทซาร์ทได้ระบุไว้ในแค็ตตาล็อกด้วยตัวเองว่า เป็นผลงาน "สำหรับผู้เริ่มต้น"  (Eine kleine klavier Sonate für anfänger) 
โมทซาร์ทระบุวันที่ของผลงานชิ้นนี้ในแค็ตตาล็อกของเขา ลงวันที่ 26 มิถุนายน ค.ศ. 1788 วันเดียวกับซิมโฟนีหมายเลข 39 ของเขา  อย่างไรก็ตามผลงานชิ้นนี้ไม่ได้ถูกเผยแพร่ในขณะที่โมทซาร์ทยังมีชีวิตอยู่ โดยตีพิมพ์ครั้งแรกเมื่อ ค.ศ. 1805 หลังโมทซาร์ทเสียชีวิตไปแล้ว 14 ปี
ผลงานชิ้นนี้เป็นที่รู้จักในวัฒนธรรมสมัยนิยม จากการเป็นเพลงธีมของตัวละครแกรนนี  ในภาพยนตร์การ์ตูนซิลเวสเตอร์กับทวีตตีของวอร์เนอร์บราเธอร์ส
เปียโนโซนาตาหมายเลข 16 ประกอบด้วย 3 มูฟเมนต์ ความยาวทั้งสิ้นประมาณ 14 นาที
*I. Allegro
*II. Andante
*III. Rondo

**อ้างอิง**

**แหล่งข้อมูลอื่น**
cname=Piano Sonata No. 16 
*998
หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:เปียโนโซนาตา
ซิด ไมเออร์ส ซิมกอล์ฟ

ซิด ไมเออร์ส ซิมกอล์ฟ เป็นเกมคอมพิวเตอร์ สร้างโดย Sid Meier Firaxis และ แมกซิส  ที่ออกจำหน่ายในปี ค.ศ. 2002 ในเกมนี้ ผู้เล่นต้องออกแบบสนามกอล์ฟให้สำเร็จ และได้เล่นเหมือนนักกอล์ฟมืออาชีพ

**ลักษณะในการเล่น**
เกมส์ในการเล่นที่มีระบบสมบูรณ์แบบที่ทำให้ช่วยผู้เล่น สร้างอาณาจักรกอล์ฟของคุณเองได้ ผู้เล่นจะได้เริ่มต้นด้วยที่เงินและประเทศที่จะเริ่มสร้างสนามในการเล่น ณ ที่นั้น โดยการวางพื้นสนามและใส่สีเขียวสำหรับหลุมที่หนึ่ง และ ทำต่อไปในการใส่สิ่งต่างๆลงไปในพื้นที่นี้ ระหว่าง ต้นไม้ พื้นที่ขรุขระ มูนดินในสนามกอล์ฟ (หรือ หลุมทราย) สถานที่สำคัญ ม้านั่ง ทางเดิน กระถางดอกไม้ขนาดยาว ใส่ภูมิทัศน์ และ แล้วก็ทำให้ดูสวยงาม ผู้เล่นควรจะไม่ให้เสียเงิน ถ้าแถบยาวสีแดงมีความยาวเพียงพอ ซึ่งทำให้เกมส์จบลง ถ้าผู้เล่นออกแบบสนามเป็นอย่างดี พวกเขาสามารถจัดการสร้างทั้งหมดเป็น สนาม 18 หลุม จะได้รับผลกำไร ผู้เล่นสามารถใส่บรรจุพลเมืองของพวกเขา ตามแนวทางของพนักงานต่างๆ เช่น ผู้ดูแลสนาม ผู้ซึ่งจะตัดแต่งสนามหญ้า พนักงานต้อนรับ ที่จะคุยกับลูกค้า และ ผู้จำหน่ายเครื่องดื่ม ให้กับนักกอล์ฟเพื่อจะดับกระหาย
ทุกๆสิ่งที่ผู้เล่นใส่เข้าไป (หรือลบออก)  จะปรับเปลี่ยนโดยอารมณ์ของคนเล่นกอล์ฟ  เป้าหมายหลักของผู้เล่นเกม ต้องสร้างสนาม "ให้ดูยาก และ เล่นง่ายขึ้น" ทำให้พวกเขายินดีที่จะช่วยให้พวกเขาในการลงทุนในหลักสูตรผู้เล่น หลักสูตร หรือ บริจาคเป็นสถานที่มีค่า รางวัลการก่อสร้าง เช่น ท่าจอดเรือ สนามบิน สวนสนุก หรือ โบสถ์ จะได้รับการจัดและปรับปรุงทิวทัศน์ที่สวยงาม สิ่งอำนวยความสะดวกอื่นๆ  เป็นความคืบหน้าเป็นผู้เล่นผ่านเกมส์ประกอบด้วย บาร์ สนามหญ้าสีเขียว สนามเท็นนิส และบ้านที่เลียนแบบดารา หรือดาราต่างประเทศอื่นๆ เช่น โรบิน วิลเลียมส์  บรูซ สปริงส์ทีน  พาเมลา แอนเดอร์สัน หรือ Rosie O'Doul สถานที่สำคัญเหล่านี้มีคุณสมบัติต่างๆที่ช่วยให้ดูแลสิ่งแวดล้อมได้ แล้วปรับปรุงจุดที่ไม่นิยม และ ช่วยให้นักกอล์ฟอารมณ์ดีขึ้น (ทุกส่วนของสนามนี้ จะช่วยให้ผู้เล่นได้มูลค่าเพิ่มขึ้นได้ความสนุก ได้ทักษะ และ ความฉลาด ซึ่งเป็นสิ่งที่ลูกค้าต้องการมัน)

**ดูเพิ่ม**
  Sid Meier's SimGolf Official Site date=2013-05-22 - name=Sid Meier's SimGolf-  The SimGolf Wiki
หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:เกมในระบบปฏิบัติการวินโดวส์
หมวดหมู่:เกมชุดซิม
หมวดหมู่:เกมจากค่ายอิเล็กทรอนิก อาตส์
การพนันออนไลน์

การพนันออนไลน์ (หรือ การพนันอินเทอร์เน็ต) เป็นการพนันที่ทำในอินเทอร์เน็ต ซึ่งมีทั้งโป๊กเกอร์, กาสิโน และการพนันกีฬาแบบเสมือน สถานที่เล่นการพนันออนไลน์แห่งแรกคือการออกตั๋วสำหรับลอตเตอรีนานาชาติของประเทศลิกเตนสไตน์ในเดือนตุลาคม ค.ศ. 1994 ตามรายงานประมาณการหลายแห่ง ปัจจุบันตลาดนี้มีค่าราว 40 พันล้านดอลลาร์สหรัฐทั่วโลกทุกปี
มีหลายประเทศที่ยังคงจำกัดหรือห้ามการพนันออนไลน์ อย่างไรก็ตาม การพนันประเภทนี้ถูกกฎหมายในบางรัฐของสหรัฐ, บางรัฐของแคนาดา, ประเทศส่วนใหญ่ในสหภาพยุโรป และบางประเทศในแคริบเบียน 
กาสิโนออนไลน์และบริษัทการพนันหลายแห่งทั่วโลกตั้งฐานในดินแดนภาษีต่ำใกล้กับตลาดหลักของตน สถานที่เหล่านี้มีทั้งยิบรอลตาร์, มอลตา และออลเดอร์นีย์ในยุโรป และมาเก๊าในเอเชีย ซึ่งเคยเป็นดินแดนภาษีต่ำและเป็นที่รู้จักจากการเป็นฐานการพนันในภูมิภาคนี้ อย่างไรก็ตาม ใน ค.ศ. 2018 สหภาพยุโรปถอดถอนมาเก๊าออกจากรายชื่อดินแดนภาษีต่ำ

**อ้างอิง**
หมวดหมู่:การพนัน
อัครมหาเสนาบดี (ประเทศจีน)

อัครมหาเสนาบดี (grand chancellor, counselor-in-chief, chancellor, chief councillor, chief minister, imperial chancellor, lieutenant chancellor, prime minister) เป็นข้าราชการฝ่ายบริหารชั้นสูงสุดในจักรวรรดิจีน มีชื่อเรียกในภาษาจีนต่างกันไปตามแต่ละยุค อำนาจหน้าที่ก็แตกต่างกันไปในแต่ละสมัย

**ชื่อเรียก**
หมวดหมู่:ตำแหน่งราชการ

หมวดหมู่:การปกครองจักรวรรดิจีน
คำมูล

คำมูล คือ คำที่เกิดจากการประสมของโครงสร้างคำและมีความหมาย ผู้ฟังและผู้อ่านฟังแล้วมาอ่านแล้วเข้าใจว่าหมายถึงอะไร หรือสิ่งใด หรืออย่างไร คำนั้นจะเป็นคำไทย หรือคำที่มาจากภาษาอื่นก็ได้ แต่คำมูลแต่ละคำจะมีความหมาย คำมูลคำหนึ่งมักมีความหมายอย่างหนึ่ง แต่มีอยู่บ้างที่คำคำเดียว รูปลักษณ์อย่างเดียวมีหลายความหมาย เช่น ติด มีความหมายว่า ข้องอยู่ ไปไม่ได้  ทำให้แน่น ฯลฯ หรือคำหลายคำมีรูปลักษณ์หลายอย่างแต่มีความหมายอย่างเดียว เช่น สตรี นารี กัญญา หมายถึง ผู้หญิง คำพื้นฐานที่มีความหมายสมบูรณ์ในตัวเอง กล่าวคือ เป็นคำที่สร้างขึ้นโดยเฉพาะอาจเป็นคำไทยดั้งเดิมหรือเป็นคำที่มาจากภาษาอื่นก็ได้ และจะเป็นคำพยางค์เดียวหรือหลายพยางค์ก็ได้

**ประเภทของคำมูล**
คำมูลแบ่งเป็น 2 ประเภท คือ
# คำมูลพยางค์เดียว เช่น เพลง, ชาม, พ่อ, ยืน, หิว, ยิ้ม, สุข, ใน (คำไทยแท้) ฟรี, ไมล์, ธรรม (คำที่มาจากภาษาอื่น)
# คำมูลหลายพยางค์ เป็นคำหลายพยางค์ เมื่อแยกแต่ละพยางค์แล้ว อาจจะมีหรือไม่มีความหมายก็ได้ ว  แต่ความหมายของแต่ละพยางค์จะไม่เกี่ยวข้องกับความหมายของคำมูลนั้นเลย เช่น กระดาษ ศิลปะ กำมะลอ หรือกล่าวได้ว่า คำมูล คือคำที่มีลักษณะอย่างใดอย่างหนึ่ง ดังนี้
## ประกอบด้วยพยางค์ที่ไม่มีความหมาย เช่น จิ้งหรีด จะเห็นว่าพยางค์ จิ้ง และ หรีด ต่างก็ไม่มีความหมาย
## ประกอบด้วยพยางค์ที่มีความหมายเพียงบางพยางค์ เช่น กิริยา จะเห็นว่าพยางค์ ยา มีความหมายเพียงพยางค์เดียว
## ประกอบด้วยพยางค์ที่มีความหมาย แต่พยางค์ไม่ได้มีเค้าความหมายหรือเป็นที่มาของคำนั้น เช่น นารี จะเห็นว่าพยางค์ นา มีความหมายเกี่ยวกับที่นา ที่ชาวนาทำนากัน แต่สำหรับ รี ก็มีความหมายไปในทางที่มีรูปร่างไม่กลม ไม่ยาว เรียกว่า รูปวงรี แต่เมื่อรวม นา กับ รี เข้าด้วยกัน คือ นารี แล้วจะแปลว่า ผู้หญิง ซึ่งความหมายของ นารี ไม่เกี่ยวเนื่องกับความหมายของพยางค์ นา และ รี เลย นอกจากนี้ คำมูลคำเดียวในภาษาไทยอาจมีความหมายได้หลายอย่าง เช่น นกเกาะอยู่บนกิ่งไม้ในเกาะแห่งหนึ่ง

**คำที่สร้างจากคำมูล**
คำที่เกิดขึ้นโดยการสร้างคำจากคำมูล จะแบ่งตามรูปลักษณะได้ดังนี้
# คำประสม
# คำซ้อน
# คำซ้ำ
# คำสมาส – สนธิ
หมวดหมู่:ชนิดของคำ
หมวดหมู่:หน้าที่มีการคัดค้านการแจ้งลบ

หมวดหมู่นี้เป็นหมวดหมู่ย่อยของ:หมวดหมู่:หน้าที่ถูกแจ้งลบ ซึ่งจะประกอบด้วยหน้าที่มีการติดแม่แบบ อย่าเพิ่งลบ เนื่องจากมีการติดป้ายแจ้งลบด้วยเหตุผลที่ระบุในเงื่อนไขการลบทันที จุดประสงค์ของหน้านี้มิใช่เพื่อการเปลี่ยนแปลงหลักกระบวนการลบทันที หากเป็นการช่วยป้องกันสถานการณ์ซึ่งหน้านั้น ๆ กำลังอยู่ในระหว่างการเขียนคำอธิบายว่าเหตุใดจึงหน้านั้นจึงไม่สมควรลบ ดังเช่นในคำชี้แจงที่ระบุใน ลบ และแม่แบบอื่น ๆ
action=purge ล้างแคช
สาราลา ตามาง

สาราลา ตามาง หรือ สาราลา โครขาลี อดีตพระสนมในสมเด็จพระราชาธิบดีตริภุวนวีรพิกรมศาหเทวะ พระมหากษัตริย์แห่งเนปาล ซึ่งครองราชย์ในช่วงปี ค.ศ. 1911–1950 (ครั้งแรก) และ ค.ศ. 1951–1955 (ครั้งที่สอง) โดยสมเด็จพระราชาธิบดีตริภุวนวีรพิกรมศาหเทวะเป็นพระปัยกาในสมเด็จพระราชาธิบดีชญาเนนทรวีรวิกรมศาหเทวะ พระมหากษัตริย์องค์สุดท้ายแห่งเนปาล และนางสาราลาเองก็ถือเป็นนางสนมคนสุดท้ายของสมเด็จพระราชาธิบดีตริภุวนวีรพิกรมศาหเทวะที่ยังมีชีวิตอยู่

**ประวัติ**
นางสาราลา ตามาง เกิดในครอบครัวเชื้อสายชนเผ่าตามาง โดยเธอเข้ารับราชการเป็นพระสนมแก่พระมหากษัตริย์ตั้งแต่เธอยังเป็นสาวสะพรั่ง และเป็นที่ยอมรับกันว่าสมเด็จพระราชาธิบดีตริภุวนวีรพิกรมศาหเทวะ มีพระสนมกว่า 100 คน ในช่วงปี ค.ศ. 1940 ต่อมาเมื่อสมเด็จพระราชาธิบดีตริภุวนวีรพิกรมศาหเทวะ เสด็จสวรรคต ณ ประเทศสวิตเซอร์แลนด์ในปี ค.ศ. 1955 นางสาราลาก็ยังพำนักอยู่ในเรือนเล็กสีขาวภายในพระราชวังนารายันหิติตลอดมา ซึ่งแท้จริงแล้วเธอสามารถอยู่ภายในพระราชวังได้ตามกฎหมาย เนื่องจากเธอเป็นพระสนมคนโปรดของอดีตกษัตริย์ นอกจากนี้เธออ้างว่าเธอมีชัยชนะด้านความรักเหนือพระมเหสีสองพระองค์ในรัชกาล คือ พระนางกันติ และพระนางไอศวารี

**ชีวิตหลังการสวรรคตของสวามี**
หลังจากการสวรรคตของสมเด็จพระราชาธิบดีตริภุวนวีรพิกรมศาหเทวะ เธอยังคงพำนักอยู่ในเรือนเล็กของพระราชวังตามเดิม แต่วิถีชีวิตในพระราชวังของเธอก็ไม่ได้มีความสุขเลย เนื่องจากพระบรมวงศานุวงศ์เนปาลไม่ยอมรับในตัวเธอ มีการมอบเสื้อผ้าพื้นๆให้เธอนุ่งห่ม และอาหารจำนวนเล็กน้อยให้เธอรับประทาน โดยท้ายที่สุดเธอจึงออกมาจากพระราชวังและพำนักที่วัดซึ่งตั้งอยู่ภายในพระราชวังหนุมานโธกาที่อยู่ห่างไปไม่กี่กิโลเมตร

**การเปลี่ยนแปลงการปกครองเนปาล**
หลังจากการเปลี่ยนแปลงการปกครองในเนปาล ได้มีการถอดถอนสมเด็จพระราชาธิบดีชญาเนนทรวีรวิกรมศาหเทวะ พระราชนัดดาในสมเด็จพระราชาธิบดีตริภุวนวีรพิกรมศาหเทวะ ลงจากตำแหน่งประมุขแห่งรัฐ ยกเลิกระบอบการปกครองแบบราชาธิปไตยเป็นสาธารณรัฐ พระบรมวงศานุวงศ์ทุกพระองค์ถูกลดพระอิสริยยศเป็นสามัญชน และให้เหล่าพระบรมวงศานุวงศ์เนปาลให้ออกจากพระราชวังนารายันหิติ ซึ่งจะมีการดัดแปลงเป็นพิพิธภัณฑ์สถานแห่งชาติ ทั้งนี้สมเด็จพระราชาธิบดีชญาเนนทรพร้อมด้วยสมเด็จพระราชินีโกมล ได้เสด็จออกจากพระราชวังนารายันหิติก่อนหน้าเส้นตาย 1 วัน และได้พำนักอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในพระตำหนักส่วนพระองค์กลางกรุงของสมเด็จพระราชาธิบดีชญาเนนทรา แต่รัฐบาลเนปาลก็อนุญาตให้สมเด็จพระราชินีรัตนาในสมเด็จพระราชาธิบดีมเหนทรวีรวิกรมศาหเทวะ พำนักภายในพระราชวังนารายันหิติได้ โดยให้พำนักในพระตำหนักมเหนทรมันซิล ที่มีพื้นที่เพียง 30 เฮกตาร์ ส่วนนางสาราลาก็ได้ถูกเรียกตัวให้กลับไปพำนัก ณ เรือนหลังเล็กสีขาว ภายในพระราชวังนารายันหิติได้ เนื่องจากเหล่ารัฐมนตรีให้เหตุผลว่า "เธอไม่มีครอบครัวและไม่มีทรัพย์สมบัติ" และเห็นว่าทั้งสองคนชราภาพมากแล้ว นอกจากนี้เธอยังได้รับเงินสงเคราะห์จากรัฐบาลเดือนละ 50,000 รูปีเนปาล เพื่อใช้จ่ายด้านเสื้อผ้า, อาหาร และยา

**อ้างอิง**
หมวดหมู่:บาทบริจาริกา
หมวดหมู่:ชาวเนปาลที่นับถือศาสนาฮินดู
หมวดหมู่:ราชวงศ์เนปาล
ไลช์เต คาวาลเลอรี

ไลช์เต คาวาลเลอรี (Leichte Kavallerie, Light Cavalry) เป็นอุปรากรภาษาเยอรมัน ความยาว 3 องก์ โดยฟรานซ์ ฟอน ซุปเป แต่งคำร้องโดยคาร์ล คอสตา ออกแสดงครั้งแรกที่คาร์ลเทียเตอร์ เวียนนา เมื่อวันที่ 21 มีนาคม ค.ศ. 1866 
ดนตรีท่อนโอเวอร์เชอร์จากอุปรากรเรื่องนี้ เป็นผลงานดนตรีที่ได้รับความนิยมบรรเลงโดยวงดุริยางค์

**อ้างอิง**

**แหล่งข้อมูลอื่น**
  cname=Leichte Kavallerie (1866)-  Leichte Kavallerie date=2008-12-18  (MIDI)-  Light Cavalry Overture - Franz Von Suppe อำนวยเพลงโดย คาราจาน
หมวดหมู่:อุปรากรภาษาเยอรมัน
หมวดหมู่:ผลงานของ ฟรานซ์ ฟอน ซุปเป
ชาโว เกร์เรโร จูเนียร์

ซัลวาดอร์ เกร์เรโร ที่4 (Salvador Guerrero IV) เกิด 20 ตุลาคม ค.ศ. 1970 เป็นที่รู้จักดีนาม ชาโว เกอร์เรโร (Chavo Guerrero) เป็นนักมวยปล้ำอาชีพชาวอเมริกันเชื้อสายเม็กซิกันของWWE เป็นลูกชายของชาโว เกร์เรโร ซีเนียร์

**ประวัติ**
ชาโวไปปล้ำสมาคมที่ญี่ปุ่น นิวเจแปนโปรเรสต์ลิง ในปี 1996 ชาโวก็ประสบความสำเร็จได้แชมป์แรกคือแชมป์ครูย์เซอร์เวทของWCW ในแบทเทิลรอยัลในศึก Slamboree ปี 1998 ที่ Worcester, MA. และในศึกใหญ่ต่อมาคือ เดอะเกรทอเมริกันแบช ปี 1998 ชาโวสามารถชนะอาของตนไปได้คือเอ็ดดี เกร์เรโร ในปี 2001 ชาโวเป็นหนึ่งในกลุ่ม WCW ที่มาบุก WWE ในตอนนั้น และชาโวต้องป้องกันแชมป์ครูย์เซอร์เวทกับเชน เฮมส์ แต่ก็สามารถป้องกันแชมป์ไว้ได้ ในปี 2008 ชาโวได้คว้าแชมป์โลก ECW โดยเอาชนะซีเอ็ม พังก์ แต่ก็เสียแชมป์ให้เคนในเวลาสั้นๆเพียง 11 วินาที ในเรสเซิลเมเนีย ครั้งที่ 24 ในโอเวอร์เดอะลิมิต (2011) ชาโวได้ปล้ำกับนักมวยปล้ำสวมหน้ากากหน้าใหม่ ซิน คารา แต่ก็แพ้ไป ในสแมคดาวน์ ชาโวขอรีแมตช์กับซิน คารา แต่ก็แพ้ไปอีก ต่อมาในวันที่ 25 มิถุนายน 2011 ชาโวได้ลาออกจาก WWE หลังจากที่ลาออกจาก WWE ชาโวได้เซ็นสัญญาการปล้ำในสมาคม เวิลด์เรสต์ลิงคาวน์คิล (WWC) และได้เจอกับออร์แลนโด โคลอน ในการชิงแชมป์ WWC Caribbean Heavyweight Championship และสามารถเอาชนะมาได้ ส่วนในสมาคมโทเทิล นอนสต็อป แอคชั่น เรสต์ลิง หรือ ทีเอ็นเอ เขาได้แชมป์โลกแทกทีมคู่กับเฮอร์นันเดซ โดยเอาชนะคริสโตเฟอร์ แดเนียล และ คาซาเรียน ในศึกบาวด์ฟอร์กลอรี วันที่ 14 ตุลาคม 2012

**ผลงานแชมป์และรางวัล**
ไฟล์:Chavo Guerrero ECW Champion 2008.JPG|thumb|แชมป์ ECW
*AAA
**Lucha Libre World Cup (2016 Men's Division) – with Brian Cage and Johnny Mundo- Lucha Underground
**Lucha Underground Gift of the Gods Championship (1 time) - Pro Wrestling Illustrated
** PWI ranked him # 17 of the top 500 singles wrestlers of the PWI 500 in 2004- Ring Ka King
** RKK Tag Team Championship (1 time) – with Bulldog Hart
** RKK Tag Team Championship Tournament (2011) – with Bulldog Hart- Total Nonstop Action Wrestling
** TNA World Tag Team Championship (2 times) – with Hernandez
** Feast or Fired (2013 – Pink Slip)- Vendetta Pro Wrestling
** Vendetta Pro Heavyweight Championship (1 time)
** Vendetty Award—2014 Co-Special Guest star of the Year (with Chavo Guerrero Sr. and The Godfather)- World Championship Wrestling
** WCW Cruiserweight Championship (2 times)
** WCW World Tag Team Championship (1 time) – with Corporal Cajun- World Wrestling Council
** WWC Caribbean Heavyweight Championship (1 time)- World Wrestling Entertainment
** ECW Championship (1 time)
** WWE Cruiserweight Championship (4 times)
** WWE Tag Team Championship (2 times) – with Eddie Guerrero
*Wrestling Observer Newsletter
** Tag Team of the Year (2002) with Eddie Guerrero
** Worst Feud of the Year (2009) vs. Hornswoggle- WrestleCrap
** Gooker Award (2009)Feud with Hornswoggle

**นัดที่มีสิ่งเดิมพัน**

**สถิติมวยปล้ำ**
ชาโวเป็นนักมวยปล้ำที่เสียแชมป์เร็วที่สุดโดยเสียแชมป์ ECWให้กับเคนภายในเวลา 11 วินาทีในเรสเซิลเมเนีย ครั้งที่ 24

**อ้างอิง**

**แหล่งข้อมูลอื่น**
 TNA Wrestling profile date=2012-08-01 
*Chavo Guerrero Jr.
หมวดหมู่:ชาวอเมริกันเชื้อสายเม็กซิโก
หมวดหมู่:บุคคลจากเอลแพโซ
หมวดหมู่:รายชื่อสมาชิกของเดอะแอไลแอนซ์ (มวยปล้ำอาชีพ)
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพจากรัฐเท็กซัส‎
หมวดหมู่:โลสเกร์เรโรส์
ขบวนพาเหรดของสัตว์

ขบวนพาเหรดของสัตว์ (Le carnaval des animaux, เลอการ์นาวาลเดซานีโม; The Carnival of the Animals) เป็นเพลงชุดสำหรับวงดนตรีแชมเบอร์ ผลงานประพันธ์ของกามีย์ แซ็ง-ซ็องส์ ในปี ค.ศ. 1886 เป็นผลงานที่ได้รับความนิยมที่สุดของแซ็ง-ซ็องส์
แซ็ง-ซ็องส์แต่งเพลงชุดชิ้นนี้ระหว่างเดินทางไปพักผ่อนในออสเตรีย เมื่อเดือนกุมภาพันธ์ ค.ศ. 1886 เดิมเขาเรียงเรียงสำหรับวงแชมเบอร์มิวสิกขนาดเล็ก ที่ประกอบด้วยเครื่องดนตรีเพียง 12 ชิ้น ประกอบด้วย ฟลูตหรือพิกโกโล คลาริเนต เปียโน (2) กลาสฮาร์โมนิกา (ระนาดแก้ว) ไซโลโฟน ไวโอลิน (2) วิโอลา เชลโล และดับเบิลเบส
แซ็ง-ซ็องส์บรรเลงเพลงชุดชิ้นนี้เฉพาะในกลุ่มเพื่อนสนิท ซึ่งรวมไปถึงฟรานซ์ ลิซท์ เนื่องจากเกรงว่างานที่มีลักษณะผ่อนคลายชิ้นนี้จะทำให้ภาพพจน์ที่ว่าเขาเป็นคีตกวีแนวจริงจังเสียไป มีเพียงมูฟเมนต์ที่ 13 "Le cygne" (The Swan) เท่านั้นที่แซ็ง-ซ็องส์ยินยอมให้นำออกเผยแพร่ในขณะที่เขายังมีชีวิตอยู่ 
ผลงานชิ้นนี้ได้รับการบรรเลงต่อหน้าสาธารณชนครั้งแรกหลังการเสียชีวิตของแซ็ง-ซ็องส์ เมื่อวันที่ 22 กุมภาพันธ์ ค.ศ. 1922 ในปัจจุบันนิยมบรรเลงด้วยวงออร์เคสตราขนาดใหญ่ ใช้เครื่องสายเต็มวง และนำกล็อกเคนสปีลมาใช้แทนกลาสฮาร์โมนิกา ซึ่งกลายเป็นเครื่องดนตรีหายาก
ผลงานชิ้นนี้แบ่งออกเป็น 14 มูฟเมนต์ ความยาวทั้งสิ้นประมาณ 22 ถึง 30 นาที- I. Introduction et marche royale du lion (Introduction and Royal March of the Lion)- II. Poules et coqs (Hens and Roosters)- III. Hémiones (animaux véloces) (Wild Asses; quick animals)- IV. Tortues (Tortoises)- V. L'éléphant (The Elephant)- VI. Kangourous (Kangaroos)- VII. Aquarium- VIII. Personnages à longues oreilles (Characters with Long Ears)- IX. Le coucou au fond des bois (The Cuckoo in the Depths of the Woods)- X. Volière (Aviary)- XI. Pianistes (Pianists)- XII. Fossiles (Fossils)- XIII. Le cygne (The Swan)- XIV. Finale

**อ้างอิง**

**แหล่งข้อมูลอื่น**
 0074283- Fantasia 2000- cname=The Carnival of the Animals
หมวดหมู่:ผลงานของ กามีย์ แซ็ง-ซ็องส์
หมวดหมู่:เพลงชุด
หมวดหมู่:งานประพันธ์ดนตรีสำหรับวงแชมเบอร์มิวสิก
หมวดหมู่:ผลงานที่เผยแพร่หลังมรณกรรม
ผาณิต นิติทัณฑ์ประภาศ

ผาณิต นิติทัณฑ์ประภาศ อดีตสมาชิกวุฒิสภาอดีตสมาชิกสภาปฏิรูปแห่งชาติ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  ประธานผู้ตรวจการแผ่นดินของประเทศไทย อดีตปลัดกระทรวงการพัฒนาสังคมและความมั่นคงของมนุษย์ และอดีตปลัดสำนักนายกรัฐมนตรี

**ประวัติ**
ผาณิต นิติทัณฑ์ประภาศ จบการศึกษาชั้นมัธยมจากโรงเรียนราชินีบน จากนั้นได้เข้าศึกษาต่อที่คณะอักษรศาสตร์ จุฬาลงกรณ์มหาวิทยาลัยจนจบการศึกษาในปี พ.ศ. 2507 ต่อมาในปี พ.ศ. 2512 ได้สำเร็จการศึกษาพัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ (นิด้า) (เกียรตินิยมดี) สาขารัฐประศาสนศาสตร์ และยังได้สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และหลักสูตรป้องกันราชอาณาจักร (รุ่นที่ 37) วิทยาลัยป้องกันราชอาณาจักร
ด้านครอบครัว สมรสกับนายอิสสระ นิติทัณฑ์ประภาศ อดีตประธานศาลรัฐธรรมนูญ และรองผู้อำนวยการสำนักงบประมาณ มีบุตรธิดา 2 คน คือ ดร.เอกนิติ นิติทัณฑ์ประภาศ อธิบดีกรมธนารักษ์ อดีตอธิบดีกรมสรรพสามิต อดีตอธิบดีกรมสรรพากร อดีตผู้อำนวยการสำนักงานคณะกรรมการนโยบายรัฐวิสาหกิจ และ ผู้ช่วยศาสตราจารย์ ดร.อิสริยา นิติทัณฑ์ประภาศ ภาควิชาเศรษฐศาสตร์เกษตรและทรัพยากร คณะเศรษฐศาสตร์ มหาวิทยาลัยเกษตรศาสตร์

**การทำงาน**
ผาณิต นิติทัณฑ์ประภาศ เริ่มรับราชการเมื่อวันที่ 14 มกราคม พ.ศ. 2508 ในตำแหน่งพนักงานงบประมาณตรี สำนักงบประมาณ และได้โอนมาสังกัดสำนักงานปลัดสำนักนายกรัฐมนตรี ในปีต่อมา และได้ก้าวหน้าในหน้าที่การงานเรื่อยมาจนได้รับตำแหน่งผู้อำนวยการกองแผนงานและวิชาการ สำนักงานปลัดสำนักนายกรัฐมนตรี ในปี พ.ศ. 2521 เป็นผู้ช่วยปลัดสำนักนายกรัฐมนตรี และผู้ตรวจราชการสำนักนายกรัฐมนตรี ในปี พ.ศ. 2530 และได้รับตำแหน่งรองปลัดสำนักนายกรัฐมนตรี ในปี พ.ศ. 2538 จนกระทั่งเมื่อวันที่ 25 เมษายน พ.ศ. 2542 จึงได้รับโปรดเกล้าฯ แต่งตั้งเป็นปลัดสำนักนายกรัฐมนตรี
ต่อมาในรัฐบาลของพันตำรวจโททักษิณ ชินวัตร จึงได้ถูกย้ายมาดำรงตำแหน่งเลขาธิการคณะกรรมการจัดระบบการจราจรทางบก สำนักงานคณะกรรมการจัดระบบการจราจรทางบก ตั้งแต่วันที่ 1 ตุลาคม พ.ศ. 2544 เป็นปลัดกระทรวงการพัฒนาสังคมและความมั่นคงของมนุษย์ ในปี พ.ศ. 2545 จนเกษียณอายุราชการในปี พ.ศ. 2546
ต่อมาเมื่อวันที่ 13 ตุลาคม พ.ศ. 2551 จึงได้รับโปรดเกล้าฯ แต่งตั้งเป็นผู้ตรวจการแผ่นดิน และเป็นประธานผู้ตรวจการแผ่นดิน ในปี พ.ศ. 2554
หลัง รัฐประหารในประเทศไทย พ.ศ. 2557 ได้รับการแต่งตั้งเป็น สมาชิกสภาปฏิรูปแห่งชาติ และเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560

**เครื่องราชอิสริยาภรณ์**

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:ปลัดสำนักนายกรัฐมนตรีไทย
หมวดหมู่:ปลัดกระทรวงการพัฒนาสังคมและความมั่นคงของมนุษย์ไทย
หมวดหมู่:ผู้ตรวจการแผ่นดินของประเทศไทย
หมวดหมู่:สมาชิกสภาปฏิรูปแห่งชาติ
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
มาร (ศาสนาพุทธ)

มาร (มาร; มาจากรากศัพท์ มรฺ แปลว่า "ตาย" มารจึงแปลว่า "ผู้ทำให้ตาย") มารมี 5 จำพวก ได้แก่
1.กิเลสมาร 
2.ขันธมาร 
3.อภิสังขารมาร 
4.เทวปุตตมาร 
5.มัจจุมาร 
ส่วนเทวปุตตมารหมายถึง เทวดาจำพวกหนึ่ง มีใจบาปหยาบช้าคอยกีดกันไม่ให้ทำบุญ
ในพระพุทธศาสนาใช้หมายถึง สิ่งใด ๆ ที่ฆ่าบุคคลให้ตายจากคุณความดีหรือจากผลที่หมายอันประเสริฐ, สิ่งที่ล้างผลาญคุณความดี, ตัวการที่กำจัดหรือขัดขวางบุคคลมิให้บรรลุ ผลสำเร็จอันดีงาม

**ประเภท**
ในคัมภีร์วิสุทธิมรรค ได้แบ่งมารออกเป็น 5 ประเภท ได้แก่
# กิเลสมาร คือ กิเลสซึ่งทำให้เรามีความประพฤติ และนิสัยไม่ดีต่าง ๆ ในแง่ของมารหมายถึง กิเลสที่คอยขัดขวางไม่ให้เราทำความดี เช่น นิวรณ์5 
# ขันธมาร คือ ขันธ์ ซึ่งบกพร่องแล้วเป็นมารผลาญตัวเอง ในแง่ของมารหมายถึง ขันธ์ที่คอยกีดขวางการทำความดี เช่น ต้องการฟังธรรมะ แต่หูหนวก ไม่สามารถฟังธรรมได้ เป็นต้น
# อภิสังขารมาร คือ ความคิดนึกอันประกอบกับอารมณ์ เป็นมารเพราะเป็นตัวปรุงแต่งกรรม ทำให้เกิดชาติชรา เป็นต้น ขัดขวางไม่ให้หลุดพ้นจากทุกข์ในสังสารวัฏ
# เทวปุตตมาร เทวดาที่เป็นมาร คือ ท้าววสวัตตี จอมเทพแห่งสวรรค์ชั้นปรนิมมิตวสวัตดี เป็นต้น
# มัจจุมาร คือ ความตายที่ตัดโอกาสการทำความดีของเรา

**อ้างอิง**

** ดูเพิ่ม**
 ท้าววสวัตตี

**แหล่งข้อมูลอื่น**
  บทความเกี่ยวกับเรื่องมารfix-attempted=yes  -  มาร-ผู้ฆ่าให้ตาย date=2012-06-01  -   The Buddha's Encounters with Mara the Tempter: Their Representation in Literature and Art -  Buddhism. History of the Devil, by Paul Carus, 1900, at sacred-texts.com 
หมวดหมู่:ธรรมหมวด 5
หมวดหมู่:คำศัพท์ศาสนาพุทธ
สโรชา วาทิตตพันธ์

สโรชา วาทิตตพันธ์ (เกิด 30 ธันวาคม พ.ศ. 2521) ชื่อเล่น เต๋า เป็นนักแสดงและพิธีกรหญิงชาวไทย เข้าสู่วงการครั้งแรกด้วยการเป็นนางเอกมิวสิควิดีโอเพลง "รักคืออะไร" ของ วราวุธ บูรพาชยานนท์ ในสังกัดกลิทซ์ ของจีเอ็มเอ็ม แกรมมี่ โดยการชักนำของ พชร์ อานนท์ ในรุ่นเดียวกับ สิทธิพร นิยม, ชาช่า อัลเทอร์เมท, ชฎาธิรัฏฐ์ เลิศทวีสิน เคยได้รับรางวัลโทรทัศน์ทองคำสาขานักแสดงสนับสนุนหญิงดีเด่น จากละคร รักแผลงฤทธิ์

**ประวัติ**
สโรชา วาทิตตพันธ์เป็นคนกรุงเทพมหานครตั้งแต่กำเนิด เป็นลูกสาวคนเล็กของครอบครัววาทิตตพันธ์ โดยเต๋ามีพี่ชาย 2 คน เข้าศึกษาชั้นอนุบาลที่โรงเรียนบพิตรวิทยา จากนั้นจึงมาต่อชั้นประถมศึกษาที่โรงเรียนดาราคาม ขณะที่เข้าสู่วงการบันเทิงในช่วงแรกของการเป็นนักแสดงเธอศึกษาชั้นมัธยมปลายที่โรงเรียนสายน้ำผึ้ง และเข้าวงการครั้งแรกด้วยการเป็นนางเอกมิวสิควิดีโอเพลง "รักคืออะไร" ของ วราวุธ บูรพาชยานนท์ ในสังกัดกลิทซ์ ของแกรมมี่ เมือช่วงเดือนพฤศจิกายน พ.ศ. 2537 (อายุใกล้ 16 ปี) โดยการชักนำ ของ พจน์ อานนท์ ในรุ่นเดียวกับ สิทธิพร นิยม ชาช่า อัลเทอร์เมท ชฎาธิรัฏฐ์ เลิศทวีสิน เคยได้รับรางวัลโทรทัศน์ทองคำสาขานักแสดงสนับสนุนหญิงดีเด่น จากละคร รักแผลงฤทธิ์
สโรชา วาทิตตพันธ์ ได้รับการกล่าวขานว่าหน้าตาเหมือน ศิริลักษณ์ ผ่องโชค ผสมกับ สุวนันท์ คงยิ่ง
ชีวิตครอบครัว ได้สมรสกับหนุ่มนอกวงการ “เบอร์ - มนตรี ศิริชู” ครีเอทีฟ ไดเรคเตอร์ บริษัท เจ เอส แอล โกลบอล มีเดีย จำกัด โดยจัดพิธีทางศาสนาคริสต์ตามที่เจ้าบ่าวนับถือ ที่โรงแรมเดอะสยาม เมื่อเช้าวันอาทิตย์ ที่ 29 มีนาคม พ.ศ. 2558

**ผลงาน == 

**ละครโทรทัศน์**

**ละครซีรีส์-ซิทคอม**

**ละครสั้น**
 พี่รักน้องเลี้ยง (ละครสั้นปากกาทอง) ช่อง 7 (2540)- โจร (ละครสั้นยมบาลเจ้าขา) ช่อง 7 (2557)

**ภาพยนตร์**
 แรงเป็นไฟ ละลายแค่เธอ 2539- กู๊ดบายซัมเมอร์ เอ้อเหอ...เทอมเดียว 2539- เขี้ยวอาฆาต 2539- 18 ฝนคนอันตราย 2539- สติแตกสุดขั้วโลก 2538

**ภาพยนตร์สั้น**
 ไทยนิยม เรื่อง เจ้าชายป้อม

**ละครเวที**
 พินัยกรรมกำกวม- สามสาวทรามทราม

**มิวสิควิดีโอ**

**เพลงประกอบละคร**
 เพลง แค่คำร่ำลา  OST.แรงเป็นไฟ ละลายแค่เธอ 

**โฆษณา**
 พิซซ่าฮัท- ขนมปังหน้าเนย เลอแปง- 12 พลัส- สบู่ Lux- เครื่องปรับอากาศ Panasonic- น้ำยาปรับผ้านุ่ม Comford- น้ำผสมวิตามิน B'lue- พัดลม Sharp- โออิชิ บุฟเฟ่- น้ำปลาแท้ ตราคนแบกกุ้ง- รถไฟฟ้ามหานคร สายสีน้ำเงิน- Central Rama 2- The Mall Lifestore ท่าพระ- แชมพู Clear- ควิกแสบ รสต้มยำมันกุ้ง

**พิธีกร**
 รายการสโร-โก ( saro-go ) ทางช่อง travel channel true vision ช่อง 73

**อื่น ๆ**
 หัวหน้าทีมสอนการแสดงรายการ ทรู อะคาเดมี่ แฟนเทเชีย ซีซั่นที่ 12

**รางวัล**
 รางวัลโทรทัศน์ทองคำ ครั้งที่ 19 สาขานักแสดงสนับสนุนหญิงดีเด่น จากละครเรื่อง รักแผลงฤทธิ์ (ช่อง 3)- เข้าชิงรางวัล คมชัดลึก อวอร์ด ครั้งที่ 2 สาขานักแสดงสมทบหญิงยอดเยี่ยม จากละครเรื่อง เรือนไม้สีเบจ (ช่อง3)- เข้าชิงรางวัล คมชัดลึก อวอร์ด ครั้งที่ 4 สาขานักแสดงสมทบหญิงยอดเยี่ยม จากละครเรื่อง นางบาป (ช่อง3)

**อ้างอิง**

**แหล่งข้อมูลอื่น**
 taosaro
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสายน้ำผึ้ง ในพระอุปถัมภ์ฯ
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบหญิงดีเด่น
เขตไทโต

เขตไทโต (Taitō-ku) เป็น 1 ใน 23 เขตพิเศษของกรุงโตเกียว ประเทศญี่ปุ่น 
เขตไทโตมีพื้นที่ 10.08 ตารางกิโลเมตร ใน ค.ศ. 2008 มีประชากร 175,346 คน และความหนาแน่นประชากร 17,395 คนต่อตารางกิโลเมตร 

**ที่ตั้ง**
เขตไทโตตั้งอยู่ทางตะวันออกเฉียงเหนือของกรุงโตเกียว ล้อมรอบด้วยเขตพิเศษ 5 เขต ได้แก่ ชิโยดะ บุงเกียว อารากาวะ ซูมิดะ และชูโอ

**สถานที่สำคัญ**

**ย่าน**
 อูเอโนะ (上野 Ueno)- อากิฮาบาระ (秋葉原 Akihabara)- อาเมโยโกะ (アメ横 Ameyoko)- ยานากะ- อาซากูซะ (浅草 Asakusa)- อาซากูซาบาชิ (浅草橋 Asakusabashi)

**วัดและศาลเจ้า**
 วัดเซ็นโซ (浅草寺 Sensō-ji) และ คามินาริมง (雷門 Kaminarimon) หรือประตูสายฟ้า- ศาลเจ้าอาซากูซะ (浅草神社 Asakusa-jinja)- อาเมโยโกะ (アメ横 Ameyoko)- ศาลเจ้าอากิบะ- วัดคันเอจิ (東叡山寛永寺円頓院 Tōeizan Kan'ei-ji Endon'in)- คิชิโมจิง (鬼子母神 Kishimojin)

**สวนสาธารณะ**
 สวนอาซากูซะ- สวนอูเอโนะ (上野公園 Ueno Kōen)- สวนซูมิดะ- สวนยานากะ

**พิพิฑภัณฑ์และสวนสัตว์**
 พิพิธภัณฑสถานแห่งชาติ โตเกียว (東京国立博物館 Tōkyō Kokuritsu Hakubutsukan)- พิพิธภัณฑ์ศิลปะตะวันตกแห่งชาติ (国立西洋美術館 Kokuritsu Seiyō Bijutsukan)- สวนสัตว์อูเอโนะ (恩賜上野動物園 Onshi Ueno Dōbutsuen)

**อ้างอิง**

**แหล่งข้อมูลอื่น**
  เว็บไซต์ของเขตไทโต

ไทโต
เยอรมันเรควีม (บราห์ม)

A German Requiem, To Words of the Holy Scriptures, Op. 45 (Ein deutsches Requiem, nach Worten der heiligen Schrift, op. 45) ผลงานประพันธ์ของโยฮันเนิส บรามส์ระหว่างปี ค.ศ. 1865 ถึง 1868 เป็นผลงานชิ้นใหญ่สำหรับบรรเลงด้วยวงออร์เคสตรา ขับร้องประสานเสียง และขับร้องเดี่ยว  ประกอบด้วย 7 มูฟเมนต์มีความยาวทั้งสิ้นประมาณ 65 ถึง 80 นาที ผลงานชิ้นนี้แตกต่างจากเรควีเอ็มโดยทั่วไปที่มีบทร้องเป็นภาษาละติน ฉบับของบรามส์มีคำร้องเป็นภาษาเยอรมัน โดยนำมาจากคัมภีร์ไบเบิลฉบับภาษาเยอรมันโดย มาร์ติน ลูเทอร์  เป็นผลงานของบรามส์ที่มีความยาวที่สุด และประสบความสำเร็จที่สุด
บรามส์เริ่มแต่งผลงานชิ้นนี้เพื่อเป็นการไว้อาลัยมารดาของเขาที่ถึงแก่กรรมเมื่อเดือนกุมภาพันธ์ ค.ศ. 1865  และนำผลงานเก่าบางส่วนที่เคยแต่งไว้ในปี ค.ศ. 1854 มาใช้เป็นมูฟเมนต์ที่สอง ขณะนั้นเป็นช่วงที่บรามส์กำลังเศร้าโศก เนื่องจากโรแบร์ท ชูมันเพื่อนสนิทของเขากำลังประสบภาวะยากลำบากในชีวิต และพยายามฆ่าตัวตาย   บรามส์แต่งเสร็จ 6 มูฟเมนต์ (คือมูฟเมนต์ที่ 1-4 และ 6-7 ยกเว้นมูฟเมนต์ที่ 5) ในเดือนเมษายน ค.ศ. 1866  และออกแสดงรอบปฐมทัศน์บางส่วนเฉพาะสามมูฟเมนต์แรกเมื่อวันที่ 1 ธันวาคม ค.ศ. 1867 ที่กรุงเวียนนา การแสดงรอบแรกไม่ประสบความสำเร็จนัก  และเปิดแสดงครบทั้ง 6 มูฟเมนต์ในหกเดือนถัดมา เมื่อวันที่ 10 เมษายน ค.ศ. 1968 ที่มหาวิหารเบรเมน ตรงกับวันกูดฟรายเดย์ การแสดงครั้งหลังนี้ได้รับคำชื่นชมเป็นอย่างดี 
บรามส์ได้แต่งมูฟเมนต์ที่ห้าเพิ่มเติมในเดือนพฤษภาคม และนำออกแสดงเป็นครั้งแรกที่ซูริกในวันที่ 12 กันยายน  ผลงานเยอรมันเรควีเอ็มออกแสดงครบทั้ง 7 มูฟเมนต์เป็นครั้งแรกที่เมืองไลพ์ซิจ บรรเลงโดยวงออเคสตร้าเกวานเฮ้าส์ เมื่อวันที่ 18 กุมภาพันธ์ ค.ศ. 1869
ผลงานทั้งเจ็ดมูฟเมนต์ ประกอบด้วย- 1. "Selig sind, die da Leid tragen" (Blessed are they that mourn)- 2. "Denn alles Fleisch, es ist wie Gras" (For all flesh is as grass)- 3. "Herr, lehre doch mich" (Lord, make me to know mine end)- 4. "Wie lieblich sind deine Wohnungen" (How lovely is thy dwelling place)- 5. "Ihr habt nun Traurigkeit" (And ye now therefore have sorrow)- 6. "Denn wir haben hie keine bleibende Statt" (For here have we no lasting home)- 7. "Selig sind die Toten" (Blessed are the dead which die in the Lord)

**อ้างอิง**

**แหล่งข้อมูลอื่น**
 cname=Ein deutsches Requiem- The ghost of the Free Music project date=2010-06-12  has a recording available under  a  Creative Commons license.
หมวดหมู่:ผลงานของ โยฮันเนิส บรามส์
หมวดหมู่:งานประพันธ์ดนตรีสำหรับวงออร์เคสตรา
หมวดหมู่:งานประพันธ์ดนตรีสำหรับการร้องประสานเสียง
หมวดหมู่:ผลงานในคริสต์ทศวรรษ 1860
หมวดหมู่:เรควีเอ็ม
หมวดหมู่:ภาพยนตร์โดยผู้กำกับชาวเม็กซิโก

หมวดหมู่:ภาพยนตร์เม็กซิโก
ม
หมวดหมู่:ภาพยนตร์ในประเทศเม็กซิโก
คะเนะโกะ อิเกะดะ

คะเนะโกะ อิเกะดะ (Ikeda Kaneko) เกิดเมื่อวันที่ 27 กุมภาพันธ์ พ.ศ. 2475 เป็นภรรยาของ ดร.ไดซาขุ อิเคดะ ประธานสมาคมโซคา งัคไก สากล ปัจจุบันคาเนโกะดำรงตำแหน่งเป็นหัวหน้าฝ่ายผู้ใหญ่หญิงกิตติมศักดิ์ของสมาคมสร้างคุณค่า และเป็นหัวหน้าฝ่ายสตรีกิตติมศักดิ์ของสมาคมโซคา งัคไก สากล

**ประวัติ**
เกิดเมื่อวันที่ 27 กุมภาพันธ์ ปีโชวะที่ 7 บิดาชื่อ ชิเงจิ ชิราขิ มารดาชื่อ ชิสึโกะ ชิราขิ มีพี่น้อง 4 คนได้แก่- 1.โยชิ ชิราขิ- 2.ฟุมิโอะ ชิราขิ- 3.คาเนะ ชิราขิ(ตัวเอง)- 4.ชูจิ ชิราขิ

**เข้าศรัทธาในพุทธธรรมของพระนิชิเรนไดโชนิน**
การเข้าเป็นสมาชิกเริ่มจากการตัดสินใจของชิสึโกะ ผู้เป็นมารดา เนื่องจากมารดาได้ป่วยโรคหลอดเลือดอุดตัน ต่อมาได้รับการชักชวนคิดอยู่ประมาณ 1 ปีก็ได้เข้าศรัทธา ทุกคนในครอบครัวก็ได้เข้าศรัทธาพร้อมกัน เมื่อวันที่ 12 กรกฎาคม พ.ศ. 2484 นอกจากนั้นยังได้จัดประชุมที่บ้าน ได้มีโอกาสพบจึเนะซาบุโร่ มาคิงุจิ นายกสมาคมโซคา งัคไก ท่านแรก

**แต่งงาน**
แต่งงานกับ ไดซาขุ อิเคดะ ซึ่งเป็นสมาชิกของสมาคมสร้างคุณค่าด้วยกัน แต่งงานเมื่อวันที่3 พฤษภาคม พ.ศ. 2495 หลังจากโจเซอิ โทดะ นายกสมาคมโซคา งัคไก ท่านที่2 เข้ารับตำแหน่ง 1 ปี โจเซอิ โทดะ ได้เติมคำว่า โกะ ให้ข้างหลัง และให้หนังสือธรรมนิพนธ์ฉบับรวมเล่มของพระนิชิเรนไดโชนิน โดยเขียนกำกับไว้ว่า ภายในภาพลักษณ์ที่อ่อนโยนดุจแสงจันทร์ ซ่อนจิตใจที่เข้มแข็งของธรรมมหัศจรรย์ไว้

**รางวัลและเกียรติยศ**
ได้รับรางวัลดุษฎีบัณฑิตกิตติมศักดิ์ ศาสตราจารย์กิตติมศักดิ์จากมหาวิทยาลัยทั่วโลก 6 แห่งเช่น มหาวิทยาลัยฟลอเลส ซึ่งเป็นมหาวิทยาลัยชั้นนำของอาร์เจนตินา และได้รับรางวัลพลเมืองกิตติมศักดิ์จากเมืองต่างๆมากกว่า 100 เมืองทั่วโลก

**อ้างอิง**
 ท่วงทำนองชีวิตของคาเนโกะ,สร้างคุณค่า,2553
หมวดหมู่:สมาคมสร้างคุณค่า
หมวดหมู่:บุคคลที่เกิดในปี พ.ศ. 2475